ET Euroopa Liidu Teataja C 257/6

Regioonide Komitee Arvamus teemal „Sotsiaalse tõrjutuse ja vaesusega võitlemise euroopa aasta (2010)”

(2008/C 257/02)

REGIOONIDE KOMITEE

— tuletab meelde, et tulemuste saavutamiseks on vaja vaesuse ja sotsiaalse tõrjutusega seotud algatusi käsitleda pikemas perspektiivis. Seega tuleb rõhutada, et 2010. aastal või enne seda alustatud projektid jätkuksid ka tulevikus;

— ärgitab looma hästi struktureeritud algatusi, et saavutada otsustavaid tulemusi võitluses vaesuse ja mis tahes kujul sotsiaalse tõrjutusega, mis pärsivad kodanike vabadust ning kahjustavad ka ühiskonda ennast; leiab, et kahtlemata oleks kasulik, kui Euroopa aastal saaksid lisaks liikmesriikidele osaleda iseseisvalt ka kohalikud ja piirkondlikud omavalitsused või nende rühmitused;

— märgib vajadust pöörata erilist tähelepanu laste olukorrale, kuna vaesuses ja tõrjutuses üles kasvanud lapsed satuvad ühelt põlvkonnalt teisele edasi antavasse nõiaringi. See tekitab pikas perspektiivis tõsiseid tagajärgi ning võtab lastelt võimaluse oma potentsiaali täielikult rakendada, asetades ohtu laste isikliku arengu, hariduse ja üldise heaolu;

— kutsub ELi institutsioone üles pöörama erilist tähelepanu vaesuse ja sotsiaalse tõrjutuse keerulistele ja mitmetasandilistele vormidele ning rakendama asjakohaseid strateegiaid ja ennetavaid algatusi, mis oleksid suunatud sotsiaalsete võimaluste suurendamisele.

Raportöör : Linetta SERRI (IT/PES), Cagliari provintsi Armungia linna linnavolikogu liige

Viitedokumendid

Euroopa Parlamendi ja nõukogu otsus sotsiaalse tõrjutuse ja vaesusega võitlemise Euroopa aasta kohta (2010)

KOM(2007) 797 lõplik

I POLIITILISED SOOVITUSED

REGIOONIDE KOMITEE

Üldmärkused komisjoni teatise kohta

1. suhtub suure huviga algatusse kuulutada 2010. aasta sotsiaalse tõrjutuse ja vaesusega võitlemise Euroopa aastaks;

2. jagab muret probleemide üle, mis tingivad sotsiaalse tõrjutuse ja vaesusega võitlemise Euroopa aasta väljakuulutamise, kuna 78 miljoni Euroopa kodaniku vaesuse ja tõrjutusega peavad esmajoones tegelema kohalikud ja piirkondlikud omavalitsused;

3. tuletab meelde, et tulemuste saavutamiseks on vaja vaesuse ja sotsiaalse tõrjutusega seotud algatusi käsitleda pikemas perspektiivis. Seega tuleb rõhutada, et 2010. aastal või enne seda alustatud projektid jätkuksid ka tulevikus;

4. kinnitab, et kohalikel ja piirkondlikel omavalitsustel on eriline roll vaeste ja sotsiaalselt tõrjutute võimaluste tunnustamisel ja edendamisel juurdepääsu osas sotsiaal-, majandus- ja kultuuriteenustele. Kohalikel ja piirkondlikel omavalitsustel ning riiklikel valitsustel on esmane vastutus kujundada, rahastada ja ellu viia poliitikat, mis aitaks tagada tõrjutud isikute integreerimise;

5. nõustub, et sotsiaalpoliitikat rakendades on kohalikel ja piirkondlikel omavalitsustel ning riiklikel valitsustel esmane vastutus kujundada, rahastada ja ellu viia poliitikat, mis aitaks tagada tööturul enim tõrjutud isikute integreerimise. Avaliku ja erasektori ning avaliku ja erasektori partnerlusena toimivatel teenusepakkujatel on nimetatud poliitika rakendamisel kohalikul tasandil tähtis roll;

6. rõhutab, et vaesusega võitlemise aasta peab suurendama vaeste ja sotsiaalselt tõrjutute ning neid esindavate ühenduste kaasatust; Euroopa aasta peaks tugevdama kaasava ühiskonna põhimõtet, luues tõrjutute kaasamiseks avaliku mõõtme ning väärtustades neid esindavate ühenduste olulist panust;

7. leiab, et vaja on tugevdada kogemustevahetust liikmesriikide, kohalike ja piirkondlike omavalitsuste ning rahvusvaheliste organisatsioonide vahel, et võitluses vaesuse vastu üksteiselt õppida;

Soovitused

8. toetab ettepanekut kinnitada taas ühisvastutuse tähtsust, mis ei hõlma mitte ainult kõigi tasandite poliitikakujundajaid, vaid ka riigi- ja erasektori esindajaid;

9. märgib, et pühendumus võidelda vaesuse ja sotsiaalse tõrjutuse vastu kõigil juhtimistasanditel ning eelkõige poliitiline pühendumus nimetatud probleeme ennetada peab olema korduv ja järjepidev;

10. ärgitab looma hästi struktureeritud algatusi, et saavutada otsustavaid tulemusi võitluses vaesuse ja mis tahes kujul sotsiaalse tõrjutusega, mis pärsivad kodanike vabadust ning kahjustavad ka ühiskonda ennast;

11. soovib näha senisest enam otsusekindlust täiendavate algatuste loomisel, kasutades teisi asjakohaseid ELi vahendeid ja algatusi, näiteks programmi PROGRESS, struktuurifondide ning Euroopa Põllumajanduse ja Maaelu Arengu Fondi meetmeid, millega võideldakse diskrimineerimise vastu ning edendatakse soolist võrdõiguslikkust ja põhiõigusi, ning meetmeid hariduse ja koolituse, kultuuri ja kultuuridevahelise dialoogi, noorsoo, laste ja eakate hoolekande, kodakondsuse, sisserände ja varjupaigapoliitika ning teadustöö valdkonnas;

12. soovib, et tegeldaks igat tüüpi diskrimineerimisega, mis soodustab vaesust ja sotsiaalset tõrjutust;

13. leiab, et kahtlemata oleks kasulik, kui Euroopa aastal saaksid lisaks liikmesriikidele osaleda iseseisvalt ka kohalikud ja piirkondlikud omavalitsused või nende rühmitused;

14. märgib, et sotsiaalkaitse, sotsiaalse kaasatuse ja Euroopa tööhõivestrateegia puhul rakendatavat avatud kooskõlastusmeetodit on vaja tugevdada, kaasates senisest enam piirkondlikku ja kohalikku tasandit. Avatud kooskõlastusmeetodi tõhusus sõltub suures osas sellest, kas kohalikud ja piirkondlikud omavalitsused loovad piirkondlikke tegevuskavu vaesuse ja sotsiaalse tõrjutusega võitlemiseks, et edendada terviklikumat lähenemist, mis ühendab aktiivse kaasamise kolm peamist põhimõtet;

15. täheldab seoses teenustele juurdepääsu parandamisega, et enamikes liikmesriikides vastutavad sotsiaalteenuste pakkumise eest kohalikud ja piirkondlikud omavalitsused. Seega sobib just nimetatud juhtimistasand kõige paremini koostama ja rakendama sotsiaalteenuste haldamise uusi eeskirju, et lihtsustada teenustele juurdepääsu;

16. märgib vajadust pöörata erilist tähelepanu laste olukorrale, kuna vaesuses ja tõrjutuses üles kasvanud lapsed satuvad ühelt põlvkonnalt teisele edasi antavasse nõiaringi. See tekitab pikas perspektiivis tõsiseid tagajärgi ning võtab lastelt võimaluse oma potentsiaali täielikult rakendada, asetades ohtu laste isikliku arengu, hariduse ja üldise heaolu. On vaja pöörata rohkem tähelepanu paljulapselistele ja noortele perekondadele, kes on sotsiaalselt ohustatud;

17. tuletab meelde, et noorte täielik kaasatus tagatakse eelkõige juurdepääsuga koolitusele. PISA-OECD viimases aruandes tuuakse välja otsene seos madala kvalifikatsiooni ja sotsiaalse tõrjutuse vahel. ELi kodanike pühendumus ja kaasatus on Euroopa sotsiaalse ühtekuuluvuse ja arengu seisukohalt määrava tähtsusega;

18. kutsub ELi institutsioone üles pöörama erilist tähelepanu vaesuse ja sotsiaalse tõrjutuse keerulistele ja mitmetasandilistele vormidele ning rakendama asjakohaseid strateegiaid ja ennetavaid algatusi, mis oleksid suunatud sotsiaalse mõjuvõimu suurendamisele (empowerment);

19. ärgitab senisest enam arvestama eelkõige ELi välispiiril asuvate piirkondade kohalike ja piirkondlike omavalitsuste probleemidega seoses varjupaiga taotlejate ning ebaseaduslike sisserännanutega.

II MUUDATUSETTEPANEKUD

Muudatusettepanek 1

Artikli 2 punkt b

Komisjoni tekst Regioonide Komitee muudatusettepanek ühisvastutus — suurendada sotsiaalse kaasamise poliitikas ja meetmetes üldsuse vastutust, rõhutades igaühe kohustust võidelda vaesuse ja kõrvalejäetusega. Euroopa aasta soodustab teadlikkust, osalust ja kaasamist ning loob tavakodanikele oma panuse andmiseks uued võimalused. ühisvastutus — suurendada sotsiaalse kaasamise poliitikas ja meetmetes üldsuse vastutust, rõhutades igaühe kohustust võidelda vaesuse ja kõrvalejäetusega. Euroopa aastaga tahetakse soodustab da teadlikkust, osalust ja kaasamist ning loob luua ELi riikides elavatele tavakodanikele oma panuse andmiseks uued võimalused.

Motivatsioon

Oluline on selgelt ja kindlalt välja tuua ELi pühendumust tegevusele, mis aitaks muuta Euroopa kodanike hoiakuid vaesuse ja sotsiaalse tõrjutuse suhtes.

Muudatusettepanek 2

Artikli 2 punkt c

Komisjoni tekst Regioonide Komitee muudatusettepanek ühtekuuluvus — edendada ühtekuuluvamat ühiskonda, tõstes üldsuse teadlikkust kasust, mida kõik saavad ühiskonnast, kus vaesus on likvideeritud ja keegi ei ole sunnitud elama kõrvalejäetult. Euroopa aasta edendab ühiskonda, mis toetab ja arendab elukvaliteeti, sotsiaalset heaolu ning võrdseid võimalusi kõigile nende taustast olenemata, tagades säästva arengu ja solidaarsuse põlvkondade vahel ja sees ning poliitika ühtsuse ELi meetmetega kogu maailmas. ühtekuuluvus — edendada ühtekuuluvamat ühiskonda, tõstes kõigi kodanike üldsuse teadlikkust õigusi ja võimalusi pakkuvast võrdõiguslikust ühiskonnast ning kasust, mida kõik saavad ühiskonnast, kus vaesus on likvideeritud ja keegi ei ole sunnitud elama kõrvalejäetult. Euroopa aasta edendab ühiskonda, mis toetab ja arendab elukvaliteeti, sotsiaalset heaolu ning võrdseid võimalusi kõigile nende taustast olenemata, tagades säästva arengu ja solidaarsuse põlvkondade vahel ja sees ning poliitika ühtsuse ELi meetmetega kogu maailmas.

Motivatsioon

On ülimalt oluline, et ELi sotsiaalpoliitika oleks suunatud kõigile kodanikele ning sellega tunnustataks kõigi kodanike võrdseid õigusi, võimaldades kõigi kaasamise ning tagades kõigile samad võimalused kooskõlas Lissaboni lepingu artikliga 5a: „Oma poliitika ja meetmete määratlemisel ja rakendamisel võtab liit arvesse kõrge tööhõive taseme edendamise, piisava sotsiaalse kaitse tagamise, sotsiaalse tõrjutuse vastase võitluse ning hariduse, koolituse ja inimeste tervise kaitse kõrge tasemega seotud nõudeid”.

Muudatusettepanek 3

Artikli 2 punkt d

Arvamuse eelnõu Muudatusettepanek pühendumus — rõhutada veelkord ELi tõsist poliitilist pühendumust võidelda vaesuse ja sotsiaalse tõrjutuse vastu ning edendada seda kohustust kõigil juhtimistasanditel. Tuginedes sotsiaalkaitse ja sotsiaalse kaasatuse avatud kooskõlastusmeetodi saavutustele ja võimalikele puudustele, tugevdatakse Euroopa aasta kaudu poliitilist kohustust vältida vaesust ja sotsiaalset tõrjutust ja nendega võidelda ning hoogustada Euroopa Liidu meetmete edasiarendamist selles valdkonnas. pühendumus — rõhutada veelkord ELi ja liikmesriikide tõsist poliitilist pühendumust võidelda vaesuse ja sotsiaalse tõrjutuse vastu ning edendada seda kohustust kõigil juhtimistasanditel ametiasutuste aktiivset tegutsemist vaesuse vastu võitlemiseks. Tuginedes sotsiaalkaitse ja sotsiaalse kaasatuse avatud kooskõlastusmeetodi saavutustele ja võimalikele puudustele, tugevdatakse Euroopa aasta kaudu poliitilist kohustust vältida vaesust ja sotsiaalset tõrjutust ja nendega võidelda ning hoogustada Euroopa Liidu ja liikmesriikide meetmete edasiarendamist selles valdkonnas.

Motivatsioon

Kui artikli 2 punktis c keskendutakse vastutuse jagamise küsimusele, siis peaks artikli 2 punkti d eesmärgiks olema juhtida tähelepanu ametiasutuste rollile ning rõhutada, et vaesuse vastu võitlemiseks on vaja poliitilist pühendumust, mitte keskendumist üksikisiku käitumise muutmisele suunatud meetmetele.

Muudatusettepanek 4

Artikli 6 lõige 1

Komisjoni tekst Regioonide Komitee muudatusettepanek Iga liikmesriik nimetab riikliku rakendusasutuse, mis korraldab osalemist Euroopa aastaga seotud tegevuses ja tagab koordineerimise riigi tasandil. Riiklik rakendusasutus vastutab riikliku programmi ja Euroopa aasta prioriteetide määratlemise ning ühenduse rahastamiseks esitatavate üksikmeetmete valimise eest. Euroopa aasta riigi tasandi strateegia ja prioriteedid sätestatakse kooskõlas artiklis 2 loetletud eesmärkidega. Iga liikmesriik nimetab riikliku rakendusasutuse, mis korraldab osalemist Euroopa aastaga seotud tegevuses ja tagab koordineerimise riigi tasandil. Riiklik rakendusasutus vastutab Euroopa aasta prioriteetide määratlemise ja riiklikul tasandil programmi kehtestamise eest riikliku programmi ja Euroopa aasta prioriteetide määratlemise ning ühenduse rahastamiseks esitatavate üksikmeetmete valimise eest. Sealjuures tuleb tõendada tihedat kooskõlastust piirkondliku ja kohaliku tasandiga. Euroopa aasta riigi tasandi prioriteedid ja strateegia strateegia ja prioriteedid sätestatakse kooskõlas artiklis 2 loetletud eesmärkidega.

Motivatsioon

Riiklikes programmides tuleb kõigepealt määratleda riiklikud prioriteedid vastavalt riigis esineva vaesuse iseloomulikele tunnustele. Strateegia kavandamine peab tuginema probleemi põhjalikule tundmisele, kuna võitlus vaesuse vastu hõlmab mitmeid sektoreid ning nõuab väga sihipärast lähenemist.

Muudatusettepanek 5

Artikkel 13

Komisjoni tekst Regioonide Komitee muudatusettepanek Euroopa aastaga seoses võib komisjon teha koostööd asjaomaste rahvusvaheliste organisatsioonidega, eelkõige Euroopa Nõukogu, Rahvusvahelise Tööorganisatsiooni ja ÜROga. Euroopa aastaga seoses võib komisjon teha koostööd asjaomaste rahvusvaheliste organisatsioonidega, eelkõige Euroopa Nõukogu, Rahvusvahelise Tööorganisatsiooni, ja ÜROga, Maailma Tervishoiuorganisatsiooni ja Maailmapangaga.

Motivatsioon

Vaesusega kaasnevad tõsised pikaajalised tagajärjed — see takistab inimestel oma täieliku potentsiaali rakendamist ning ohustab nende tervist, isiklikku arengut ja üldist heaolu. Maailma Tervishoiuorganisatsiooni kogemus võib kaasa aidata probleemi paremale äratundmisele ja heade tavade jagamisele. Oluline on ka Maailmapanga kogemus, kuna selle lähenemine põhineb üha enam võimustamisel.

Muudatusettepanek 6

Lisa

I. ÜHENDUSE TASANDI MEETMED

1. Koosolekud ja üritused

Komisjoni tekst Regioonide Komitee muudatusettepanek Ühenduse tasandil koosolekute ja ürituste korraldamine, mis on mõeldud tõstma teadlikkust Euroopa aastast ning vaesuse ja sotsiaalse tõrjutusega seotud küsimustest ning toimima ideede vahetamise foorumina. Koosolekud ja üritused koondavad asjaomaseid sidusrühmi ning nendes kutsutakse osalema vaesust kogevaid inimesi ja neid esindavaid kodanikuühendusi, et tekiks võimalus käsitleda poliitika lünki ja igapäevaprobleeme. Ühenduse tasandil koosolekute ja ürituste korraldamine, mis on mõeldud tõstma ELi liikmesriikide kodanike teadlikkust vaesuse ja sotsiaalse tõrjutusega võitlemise Euroopa aastast ning vaesuse ja sotsiaalse tõrjutusega seotud küsimustest ning toimima edendama ideede vahetamise t foorumina. Koosolekud ja üritused koondavad asjaomaseid sidusrühmi ning nendes kutsutakse osalema korraldatakse koostöös vaesust kogevaid te inimesi te ja neid esindavaid te kodanikuühendusi tega , et tekiks võimalus käsitleda poliitika lünki ja igapäevaprobleeme. Eesmärk on saavutada ühiskonna huvirühmade aktiivne osalemine, viies sotsiaalse mõjuvõimu edendamiseks ellu algatusi ja tegevusi.

Motivatsioon

Võitlus vaesuse vastu peab olema suunatud ELi liikmesriikide kodanikele, et arendada ja suurendada nende vastutust. Vaesuse ja sotsiaalse tõrjutusega võitlemise aasta eesmärk on luua tingimusi, mis võimaldaksid piirata sotsiaalse ebavõrdsuse levikut, seega peavad meetmed ja tegevus lähtuma sotsiaalse mõjuvõimu suurendamisest.

Muudatusettepanek 7

Lisa

2. Teabe- ja reklaamikampaaniad, mis hõlmavad järgmist:

3. taane

Komisjoni tekst Regioonide Komitee muudatusettepanek teabekampaania ühenduse tasandil, mis kohandatakse vastavalt kohalikele oludele liikmesriigis, tuginedes nii traditsioonilistele kui ka uutele sidekanalitele ja uutele tehnoloogiatele; teabekampaania ühenduse tasandil, mis kohandatakse vastavalt kohalikele, piirkondlikele ja riiklikele oludele liikmesriigis, tuginedes nii traditsioonilistele kui ka uutele sidekanalitele ja uutele tehnoloogiatele, eesmärgiga tõsta kampaania ulatust ning tekitada üldsuse huvi;

Motivatsioon

Kohalik tasand on oluline, kuna kohalikel ja piirkondlikel omavalitsustel on eriline roll vaeste ja sotsiaalselt tõrjutute võimaluste tunnustamisel ja edendamisel sotsiaal-, majandus- ja kultuuriteenuste kasutamiseks. Kohalikel ja piirkondlikel omavalitsustel ning riiklikel valitsustel on peamine vastutus kujundada, rahastada ja ellu viia poliitikat, mis aitaks tagada tõrjutud inimeste integreerimise.

Teabekampaaniatega on võimalik jõuda väga paljude kodanikeni, kui kampaaniatesse on kaasatud kõigi tasandite ametiasutused ning keelekasutus on kohandatud vastavalt kindlale sihtrühmale.

Muudatusettepanek 8

Lisa

2. Teabe- ja reklaamikampaaniad, mis hõlmavad järgmist:

4. taane

Komisjoni tekst Regioonide Komitee muudatusettepanek kogu ühenduses kättesaadavate side- ja meediavahendite väljatöötamine, et tekitada üldsuse huvi; kogu ühenduses kättesaadavate side- ja meediavahendite väljatöötamine, et tekitada üldsuse huvi;

Motivatsioon

Tekst sisaldub juba kolmandas taandes.

Muudatusettepanek 9

Lisa

2. Teabe- ja reklaamikampaaniad, mis hõlmavad järgmist:

5. taane

Komisjoni tekst Regioonide Komitee muudatusettepanek asjakohased meetmed ja algatused, et juhtida tähelepanu Euroopa aasta eesmärkidele kaasaaitavate ühenduse programmide, meetmete ja algatuste tulemustele ning suurendada nende nähtavust; asjakohased meetmed ja algatused, et suurendada Euroopa aasta eesmärkidele kaasaaitavate programmide nähtavust, tutvustada ühenduse meetmeid ja algatusi ning nende tulemusi juhtida tähelepanu Euroopa aasta eesmärkidele kaasaaitavate ühenduse programmide, meetmete ja algatuste tulemustele ning suurendada nende nähtavust;

Motivatsioon

Ei vaja selgitust.

Muudatusettepanek 10

Lisa

2. Teabe- ja reklaamikampaaniad, mis hõlmavad järgmist:

6. taane

Komisjoni tekst Regioonide Komitee muudatusettepanek haridusasutuste asjakohased algatused, et levitada teavet Euroopa aasta kohta; haridusasutuste asjakohased algatused, et tõsta teadlikkust noorte hulgas ja levitada vaesusevastase võitluse põhimõtteid levitada teavet Euroopa aasta kohta;

Motivatsioon

Vastutuse jagamist tugevdab tegevus, mis on suunatud kõigi ühiskonnarühmade ja eriti noorte kaasamisele, et saavutada Lissaboni lepingu artiklis 149 määratletud eesmärk: „ergutada noori osalema Euroopa demokraatias”.

Muudatusettepanek 11

Lisa

3. Muud meetmed

1. taane

Komisjoni tekst Regioonide Komitee muudatusettepanek kogu ühendust hõlmavad ülevaated ja uuringud, et anda hinnang ja koostada aruanne Euroopa aasta ettevalmistuste, tõhususe, mõju ja pikaajalise järelevalve kohta. Poliitiliste lahenduste puhul uue konsensuse soodustamiseks hõlmab üks selline ülevaade ka mitmeid küsimusi mõõtmaks avalikku arvamust vaesuse ja sotsiaalse tõrjutuse vältimise ja sellega võitlemise poliitika, sealhulgas sotsiaalkaitsesüsteemide ning liidu potentsiaalse rolli kohta võitluses vaesuse ja sotsiaalse tõrjutuse vastu. See viiakse läbi 2009. aastal, nii et tulemusi on võimalik esitleda Euroopa aasta avakonverentsil; kogu ühendust hõlmavad ülevaated ja uuringud, et anda hinnang ja koostada aruanne Euroopa aasta ettevalmistuste, tõhususe, mõju ja pikaajalise järelevalve kohta. Poliitiliste lahenduste puhul uue konsensuse soodustamiseks suurendamiseks hõlmab üks selline ülevaade ka mitmeid küsimusi mõõtmaks avalikku arvamust vaesuse ja sotsiaalse tõrjutuse vältimise ja sellega võitlemise poliitika, sealhulgas sotsiaalkaitsesüsteemide ning liidu potentsiaalse võetud rolli kohta võitluses vaesuse ja sotsiaalse tõrjutuse vastu. See viiakse läbi 2009. aastal, nii et tulemusi on võimalik esitleda Euroopa aasta avakonverentsil;

Motivatsioon

Oluline on selgelt ja kindlalt välja tuua ELi pühendumus tegevusele, mis aitaks muuta Euroopa kodanike hoiakuid vaesuse ja sotsiaalse tõrjutuse suhtes.

Muudatusettepanek 12

Lisa

3. Muud meetmed

2. taane

Komisjoni tekst Regioonide Komitee muudatusettepanek koostöö erasektori, ringhäälingu-organisatsioonide ja muu meedia kui partneritega Euroopa aastat käsitleva teabe levitamisel ning meetmed pikaajalise dialoogi arendamiseks sotsiaalküsimustes; koostöö erasektori, ringhäälingu-organisatsioonide ja muu meedia kui partneritega Euroopa aastat käsitleva teabe levitamisel ning meetmed pikaajalise dialoogi arendamiseks sotsiaalküsimustes;

Motivatsioon

Muudatus ei puuduta eestikeelset teksti.

Muudatusettepanek 13

Lisa

II RIIKLIKU TASANDI MEETMETE KAASRAHASTAMINE

Punkti 7 alapunkt f

Komisjoni tekst Regioonide Komitee muudatusettepanek koolitusvõimalusi riigiteenistujatele, sotsiaalpartneritele, meediale, valitsusväliste organisatsioonide esindajatele ja muudele osalejatele, et parandada nende teadmisi vaesuse ja sotsiaalse tõrjutuse nähtusest, Euroopa ja riigi tasandi sotsiaalse kaasamise poliitikast ning erinevatest kättesaadavatest poliitilistest vahenditest, parandamaks nende suutlikkust lahendada vaesusega seotud küsimusi ja julgustada neid mängima aktiivsemat rolli vaesuse ja sotsiaalse tõrjutuse vastases võitluses; koolitusvõimalusi riikliku, piirkondliku ja kohaliku tasandi riigiteenistujatele, sotsiaalpartneritele, meediale, valitsusväliste organisatsioonide esindajatele ja muudele osalejatele, et parandada nende teadmisi vaesuse ja sotsiaalse tõrjutuse nähtusest, Euroopa ja riigi tasandi sotsiaalse kaasamise poliitikast ning erinevatest kättesaadavatest poliitilistest vahenditest, parandamaks nende suutlikkust lahendada vaesusega seotud küsimusi ja julgustada neid mängima aktiivsemat rolli vaesuse ja sotsiaalse tõrjutuse vastases võitluses;

Motivatsioon

Kohalikel ja piirkondlikel omavalitsustel ning riiklikel valitsustel on peamine vastutus kujundada, rahastada ja ellu viia poliitikat, mis aitaks tagada tõrjutud inimeste integreerimise. Samas on vaja, et riigiametnikel oleks selleks asjakohane ettevalmistus.

Muudatusettepanek 14

Lisa

V EUROOPA AASTA MEETMETE PRIORITEEDID

2. lõik

Komisjoni tekst Regioonide Komitee muudatusettepanek Kooskõlas läbiviidud analüüsi ning sotsiaalkaitse ja sotsiaalse kaasatuse ühisaruandes määratletud prioriteetidega peaks Euroopa aastaga seotud tegevuses keskenduma järgmistele teemadele: — laste vaesus ja vaesuse ühelt põlvkonnalt teisele ülekandumine; — kaasav tööturg; — puudused hariduses ja koolituses, sealhulgas digitaalse kirjaoskuse õpetamises; — vaesus ja sooline mõõde; — juurdepääs põhiteenustele, sealhulgas inimväärsetele elamistingimustele; — diskrimineerimise kõrvaldamine ning sisserändajate integratsiooni edendamine ja rahvusvähemuste kaasamine ühiskonna- ja tööellu. — puudega inimeste ja muude kaitsetute elanikerühmade vajaduste lahendamine. Kooskõlas läbiviidud analüüsi ning sotsiaalkaitse ja sotsiaalse kaasatuse ühisaruandes määratletud prioriteetidega peaks Euroopa aastaga seotud tegevuses keskenduma järgmistele teemadele: — laste vaesus ja vaesuse ühelt põlvkonnalt teisele ülekandumine; — eakad inimesed; — integreeritud lähenemisviisid aktiivseks kaasamiseks; — kaasav tööturg; — puudused hariduses ja koolituses, sealhulgas digitaalse kirjaoskuse õpetamises; — vaesus ja sooline mõõde; — juurdepääs põhiteenustele, sealhulgas inimväärsetele elamistingimustele; — diskrimineerimise kõrvaldamine, ning sisserändajate integratsiooni edendamine ning ja rahvus- ja usuliste vähemuste ja pagulaste kaasamine ühiskonna- ja tööellu; — puudega inimeste ja muude kaitsetute elanikerühmade vajaduste lahendamine.

Motivatsioon

Vaesus puudutab eriti vanemat põlvkonda, pagulasi ja usulisi vähemusi. Selleks, et tagada võrdsed võimalused poliitilises ja ühiskonnaelus osalemiseks, on vaja edendada asjakohaseid kaasavaid meetmeid.

Muudatusettepanek 15

Lisa

5. TUNNUSJOONED JA EESMÄRGID

5.3. Ettepaneku eesmärgid, oodatavad tulemused ja nendega seonduvad näitajad tegevuspõhise juhtimise raames

Komisjoni tekst Regioonide Komitee muudatusettepanek Euroopa aasta peaks ergutama arutelu ja pakkuma lahendusi, et tagada vaesust ja sotsiaalset tõrjutust kogevate inimeste mõtestatud osalemine ühiskonnas, selliste organisatsioonide tugevdamine, mille liikmed nad on, ning tugevama raamistiku arendamine, et kindlustada nende kaasamine tegevusse, mis on välja töötatud vaesuse kõrvaldamisse olulise panuse andmise nimel. See suurendab avatud kooskõlastusmeetodi kohapealset praktilist mõju. Euroopa aasta peaks ergutama arutelu ja pakkuma lahendusi, et tagada vaesust ja sotsiaalset tõrjutust kogevate inimeste kaasatus ja mõtestatud osalemine ühiskonnas, selliste organisatsioonide tugevdamine, mille liikmed nad on, ning luua tingimused tõhusate mõjuvõimu suurendamise meetmete võtmiseks tugevama raamistiku arendamine, et kindlustada nende kaasamine tegevusse, mis on välja töötatud vaesuse kõrvaldamisse olulise panuse andmise nimel. See suurendab avatud kooskõlastusmeetodi kohapealset praktilist mõju.

Motivatsioon

Ei vaja selgitust.